OzLabs/hebrew-wiki-articles huggingface dataset:
עידו סולומון

עידו סולומון (נולד ב-5 באוגוסט 1977) הוא עיתונאי, עורך ושדרן טלוויזיה ישראלי, ששימש ככתב "אולפן שישי", מבזקן ומגיש בחברת החדשות של ערוץ 2.

== ביוגרפיה ==
סולומון גדל בחיפה. לאחר סיום לימודיו בתיכון ליאו באק, החל לשרת בחיל שריון וסיים קורס מפקדי טנקים. לסולומון תואר ראשון בספרות, פילוסופיה וצרפתית בהצטיינות מאוניברסיטת חיפה.

בשנת 2004, במהלך לימודיו לתואר שני בספרות, החל לכתוב ביקורות ספרות במקומון החיפאי "כלבו" של רשת שוקן. במרוצת השנים מילא סולומון מספר תפקידים במקומון, ביניהם מבקר תיאטרון ומוזיקה, כתב התרבות, כתב מגזין. בנוסף, היה עורך המוספים המיוחדים ב"עכבר העיר".

בשנת 2007 הצטרף ל-"TheMarker", המוסף הכלכלי של עיתון "הארץ"' ככתב בנושאי קריירה. במסגרת עבודתו סיקר בהרחבה את תחום התעסוקה, בדגש על תעסוקה הוגנת, וחשף פרשות שונות. בכתבה שפרסם תחת הכותרת "האמת העירומה", הביא עדויות של חשפניות ממועדון "הבורסה" ברמת גן, שחשפו שמאחורי המסווה של "מועדון חשפנות" מתנהלת זנות לשמה, ניצול מתמשך והתעללות במסווה של בידור לגיטימי. כן פרסם שתי כתבות תחקיר על אלון גל, בהן חשף את האופן הפוגעני לכאורה, שבו הכשיר והעסיק גל את המאמנים בחברת "תות" שבראשה עמד, וכן את קורות החיים השקריים שהפיץ גל לארגונים.

בשנת 2011 הצטרף סולומון לחברת החדשות של ערוץ 2 ככתב טכנולוגיה, היי טק וסלולר. במסגרת תפקידו מסקר את סצנת הסטארטאפים הישראלית לצד חידושים בתחום הטכנולוגיה. בנוסף, מגיש סולומון פינה יומית בתוכנית "שש עם" יחד עם יונתן ריגר, כן משמש כמבזקן ומגיש בין היתר ב"החדשות הלילה" וב"המהדורה הצעירה". בשנת 2016 החל סולומון להגיש פינה קבועה במהדורה המרכזית בשם "טכנו", בה הוא מציג כתבות מגזין בנושאי השפעת הטכנולוגיה על היום יום. החל משנת 2017 החל לשמש ככתב ב"אולפן שישי".

סולומון נשוי לקולנוענית דנה גורן והשניים הורים לשני ילדים.

==קישורים חיצוניים==

* 
* 

==הערות שוליים==

קטגוריה:אנשי טלוויזיה ישראלים
קטגוריה:סגל חברת החדשות
קטגוריה:סגל הארץ
קטגוריה:בוגרי מרכז חינוך ליאו באק
קטגוריה:בוגרי אוניברסיטת חיפה
קטגוריה:ישראלים שנולדו ב-1977
דן ראונדפילד

דני תומאס "דן" ראונדפילד (באנגלית: Danny Thomas "Dan" Roundfield; 26 במאי 1953 - 6 באוגוסט 2012) היה כדורסלן אמריקאי ששיחק בליגת ה-ABA וליגת ה-NBA בין השנים 1975–1987. ממוצעיו לאורך קריירת ה-NBA הם 15.2 נקודות, 9.7 ריבאונדים ו-1.5 חסימות למשחק.

==ביוגרפיה==
ראונדפילד נולד בעיר דטרויט שבמישיגן, ולמד באוניברסיטת מרכז מישיגן בין השנים 1972–1975. לאורך תקופתו בקבוצת הכדורסל של האוניברסיטה קלע 16.7 נקודות והוריד 13.1 ריבאונדים בממוצע למשחק.

ראונדפילד נבחר על ידי קבוצת קליבלנד קאבלירס בבחירה ה-28 של דראפט ה-NBA לשנת 1975, אך בחר לחתום באינדיאנה פייסרס מליגת ה-ABA, שפעלה במקביל ל-NBA. בסיום עונת הרוקי שלו התמזגה ה-ABA אל ה-NBA, ובשתי העונות הבאות המשיך ראונדפילד לשחק באינדיאנה וקלע במדיה 13.6 נקודות בממוצע למשחק. לקראת עונת חתם על חוזה באטלנטה הוקס, עבורה שיחק בשש העונות הבאות אשר בחמש מהן העפילה הקבוצה לפלייאוף. בתקופתו באטלנטה היה אחד השחקנים המובילים של הקבוצה, לצד הקלע אדי ג'ונסון והסמול פורוורד ג'ון דרו, והשתתף 3 פעמים במשחק האולסטאר (בעונות 1980 – 1982). כמו כן, כשחקן ההוקס נבחר ראונדפילד 5 פעמים לאחת מחמישיות ההגנה של העונה, ובעונת אף נבחר לחמישייה השנייה של העונה.

בין עונות – שיחק ראונדפילד בדטרויט פיסטונס ובוושינגטון בולטס, ובעונת 1987/1988 עבר לאוקסיליום טורינו מליגת העל האיטלקית.

לאורך הקריירה העפילו קבוצותיו של ראונדפילד לשלב הפלייאוף ב-9 מתוך 12 עונותיו ב-ABA וב-NBA, אך רק בשתיים מהן עברו את הסיבוב הראשון (1979 ו-1985). דומיניק וילקינס, ששיחק לצידו של ראונדפילד בעונות –, סיפר עליו: "הוא היה שחקן חכם מאוד, במיוחד בהגנה. הוא הכיר את כל התכסיסים. לדעתי, הוא אחד השחקנים הכי פחות מוערכים בהיסטוריה של הליגה".

באוגוסט 2012 טבע ומת ראונדפילד בחוף ים בארובה, ונצואלה, בעת שניסה להציל את אשתו שנסחפה בזרם, וניצלה בסופו של דבר.

==קישורים חיצוניים==

* [http://www.basketball-reference.com/players/r/roundda01.html סטטיסטיקות הקריירה ב-NBA], באתר Basketball-Reference
* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של קליבלנד קאבלירס
קטגוריה:כדורסלני אוניברסיטת מרכז מישיגן
קטגוריה:כדורסלני אינדיאנה פייסרס
קטגוריה:כדורסלני אטלנטה הוקס
קטגוריה:כדורסלני דטרויט פיסטונס
קטגוריה:כדורסלני וושינגטון בולטס
קטגוריה:משתתפי משחק האולסטאר של ה-NBA
קטגוריה:הרוגי טביעה
קטגוריה:כדורסלני ליגת ה-ABA
קטגוריה:מישיגן: כדורסלנים
קטגוריה:אמריקאים שנולדו ב-1953
קטגוריה:אמריקאים שנפטרו ב-2012
קטגוריה:דטרויט: כדורסלנים
ולטר פון הינרסדורף

גנרל ולטר פון הינרסדורף (בגרמנית: Walther von Hünersdorff; 28 בנובמבר 1898 – 17 ביולי 1943) היה מפקד בורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון הינרסדורף נולד ב-28 בנובמבר 1898 בקהיר, שבמצרים. בשנת 1915 באמצע מלחמת העולם הראשונה התגייס פון הינרסדורף לצבא הגרמני הקיסרי, והצטרף לרגימנט ההוסרים ה-4 (שלזיה ה-1), וב-19 באוקטובר 1916 הועלה לדרגת לוטננט. על פעולותיו בקרבות קיבל את עיטורי צלב הברזל דרגה שנייה, וצלב הכבוד של מלחמת העולם 1914/1918.

לאחר המלחמה הצטרף פון הינרסדורף לרייכסווהר, ומילא בו תפקידי פיקוד ומטה. ב-1 בפברואר 1933 הועלה פון הינרסדורף לדרגת ריטמייסטר, וב-1 באפריל 1936 הועלה לדרגת מיור, וב-1 ביוני 1938 הועלה לדרגת אוברסט לוטננט.

===מלחמת העולם השנייה===
עם פרוץ המלחמה מונה פון הינרסדורף לראש מטה הדיוויזיה ה-253, שהייתה חלק מהארמייה החמישית בחזית המערבית, וב-25 באוקטובר 1939 מונה לראש מטה הקורפוס ה-2, ולחם עימו במהלך המערכה על צרפת כחלק מהארמייה הרביעית. ב-12 בספטמבר 1940 מונה לראש מטה הקורפוס הממונע ה-15, שהפך ב-16 בנובמבר 1940 לארמיית הפאנצר השלישית, ולחם עיה במהלך מבצע ברברוסה. ב-1 ביולי 1941 הועלה פון הינרסדורף לדרגת אוברסט, וב-26 בינואר 1942 הוענק לו עיטור הצלב הגרמני בזהב. ב-1 ביולי 1942 מונה פון הינרסדורף למפקד רגימנט הפאנצר ה-11, שהיה חלק מדיוויזיית הפאנצר ה-6, ולחם עמו בקרבות סביב סטלינגרד, ועל כך קיבל ב-22 בדצמבר 1942 את עיטור צלב האבירים של צלב הברזל. ב-7 בפברואר 1943 מונה פון הינרסדורף למפקד דיוויזיית הפאנצר ה-6, וב-1 במאי 1943 הועלה לדרגת גנרל מיור. במהלך קרב קורסק פיקד פון הינרסדורף על דיוויזיית הפאנצר ה-6, שהייתה חלק מקורפוס הפאנצר ה-3 במסגרת פלגת הארמייה קמפף. ב-14 ביולי נפצע פון הינרסדורף באורח קשה מפגיעת צלף, ופונה לבית חולים בחרקוב, שם קיבל תוספת עלי אלון לעיטור צלב האבירים של צלב הברזל. ב-17 ביולי 1943 מת פון הינרסדורף, ולאחר מותו הועלה לדרגת גנרל לוטננט.

== קישורים חיצוניים ==

* [http://www.lexikon-der-wehrmacht.de/Personenregister/H/HuenersdorffWv-R.htm ולטר פון הינרסדורף] באתר lexikon-der-wehrmacht בגרמנית
* 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1898
קטגוריה:גרמנים שנפטרו ב-1943
הפיגוע בכנסייה בנורמנדי

הפיגוע בכנסייה בצרפת התבצע בכנסייה בעיירה סנט-אטיין-דו-רוברה (Saint-Étienne-du-Rouvray) בנורמנדי שבצפון צרפת ב-26 ביולי 2016<ref></ref>.

בבוקר 26 ביולי 2016, קצת אחרי השעה 9:30, נכנסו שני אנשים חמושים בסכינים ובאקדח לכנסייה, החזיקו בני ערובה ושיספו את גרונו של כומר הכנסייה, ז'אק המל בן ה-84. בנוסף המחבלים פצעו אנושות את אחד מבני הערובה ופצעו פציעה קלה עוד אחד מבני הערובה. נזירה בת ערובה שהצליחה לברוח מהכנסייה התקשרה למשטרה. השוטרים שהגיעו למקום חיסלו את שני התוקפים.

כמה שעות לאחר התקיפה פרסם ארגון המדינה האסלאמית סרטון בו נשבעו השניים אמונים לארגון.

==הערות שוליים==

קטגוריה:פעולות טרור ב-2016
קטגוריה:2016 בצרפת
סנט-אטיין-דו-רוברה
נורמנדי
קטגוריה:המדינה האסלאמית: פיגועים באירופה
אלן פריד

אלברט ג'יימס "אלן" פריד (באנגלית: Alan Freed; 15 בינואר 1921 – 20 בינואר 1965) היה שדרן רדיו, תקליטן, מנחה ושחקן קולנוע. 
תוכנית הרדיו של פריד הייתה הראשונה לשדר שירי רית'ם אנד בלוז ורוק אנד רול עבור הקהל האמריקאי הלבן. עובדה זו הובילה לכך שפריד זכה לכינוי "אבי הרוק אנד רול".

== חייו המוקדמים ==
פריד נולד בשנת 1921 בעיר ג'ונסטאון אשר בפנסילבניה לאבא יהודי ואמא ולשית-אמריקנית. בגיל צעיר עבר עם הוריו להתגורר בעיר סיילם, אשר באוהיו, ארצות הברית.

בעקבות מלחמת העולם השנייה, גויס פריד לצבא האמריקאי ועבד בין היתר כתקליטן בתחנת הרדיו הצבאית. לאחר שחרורו מהצבא החל פריד לעבוד כשדרן רדיו במספר תחנות רדיו אזוריות באוהיו.

== קריירה ==
לאחר מספר שנים כשדרן רדיו בתחנה האזורית של העיר אקרון, עבר פריד לקליבלנד והתיידד עם בעליה של חנות תקליטים מקומית. בעל החנות חשף את פריד לעובדה כי נערים לבנים רבים מגיעים לחנות ומבקשים לקנות תקליטים של אמני רית'ם אנד בלוז אפרו-אמריקאים.

בשנת 1951 התקבל פריד לעבודה כשדרן בתחנת הרדיו המקומית של קליבלנד (WJW). תוכניתו של פריד שודרה מדי יום בחצות, והוקדשה כולה למוזיקת הרית'ם אנד בלוז. פריד הצמיד לעצמו את הכינוי "Moondog" ועל מנת להנגיש את הז'אנר המוזיקלי אל הקהל האמריקאי הלבן החליט להציג את השירים שנוגנו בתוכנית כשירי "רוק אנד רול". פריד היה למעשה הראשון לשדר מוזיקה של אמנים אפרו-אמריקאיים עבור המאזינים האמריקאיים הלבנים. תוכניתו זכתה במהרה להצלחה גדולה- השירים ששודרו בה הפכו ללהיטים גדולים והוא עצמו זכה לכינוי "אבי הרוק אנד רול".

הצלחתו של פריד הובילה אותו לעזוב את תחנת הרדיו בקליבלנד ולהצטרף בשנת 1954 אל תחנת הרדיו WINS אשר בניו יורק. באותם הימים יצא פריד לסיבוב הופעות ברחבי ארצות הברית. בהופעות אלו, אשר יועדו לקהל לבן ושחור גם יחד, לקחו חלק אמני רוק אנד רול גדולים כדוגמת צ'אק ברי, ג'רי לי לואיס, באדי הולי ועוד.

בנוסף לכך, פריד כיכב במספר סרטי רוק אנד רול אשר הוקרנו בבתי הקולנוע והנחה תוכניות טלוויזיה אשר עסקו בז'אנר מוזיקלי זה.

בשנת 1958 הואשם פריד בקבלת שוחד מחברות תקליטים עבור השמעת שירים. בעקבות זאת הוא פוטר מעבודתו כשדרן רדיו ותוכנית הטלוויזיה שלו בוטלה גם היא.

אובדן התהילה והתנערות תעשיית המוזיקה ממנו הובילו את פריד להתמכרות קשה לאלכוהול. הוא נפטר בשנת 1965 ממחלת כליות.

== קישורים חיצוניים ==

* 

* [https://www.rockhall.com/inductees/alan-freed אלן פריד], באתר היכל התהילה של הרוק אנד רול
* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:שדרני רדיו וטלוויזיה אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-1965
דיוויזיית הפאנצר העשירית (ורמאכט)

דיוויזיית הפאנצר השישית הייתה דיוויזיה משוריינת של הורמאכט במהלך מלחמת העולם השנייה. הדיוויזיה נחשבה לאחת מיחידות השריון האיכותיות והמנוסות בצבא גרמניה הנאצית והיא שירתה לאורך המלחמה במספר מערכות עיקריות, בהן המערכה בפולין, המערכה על צרפת, מבצע ברברוסה, והמערכה בתוניסיה.

==היסטוריה==
הדיוויזיה הוקמה בפראג ב-1 באפריל 1939 על בסיס יחידות שנלקחו מהדיוויזיות הממונעות ה-3 וה-20, והועמדה תחת פיקוד גאורג גאוואנטקה, שהוחלף ב-1 באוגוסט 1939 על ידי פרדיננד שאל. הדיוויזיה הייתה במהלך המערכה בפולין בעתודת קבוצת ארמיות צפון, ובמהלך המערכה על צרפת לחמה הדיוויזיה כחלק מהקורפוס הממונע ה-19 במסגרת קבוצת הפאנצר קלייסט והשתתפה במצור המוצלח על קאלה, ובשלב השני לחמה כחלק מהקורפוס הממונע ה-14 במסגרת הארמייה הרביעית. במהלך מבצע ברברוסה לחמה הדיוויזיה כחלק מהקורפוס הממונע ה-46 במסגרת ארמיית הפאנצר השנייה, וב-2 באוגוסט 1941 מונה וולפגנג פישר למפקד הדיוויזיה, ופיקד עליה במהלך הקרב על מוסקבה, כחלק מהקורפוס הממונע ה-40 במסגרת ארמיית הפאנצר הרביעית. באפריל 1942 נשלחה הדיוויזיה למנוחה בצרפת, ואף מילאה תפקיד שולי בהדיפת הפשיטה על דייפ. לאחר נחיתת בעלות הברית בצפון אפריקה, נשלחה הדיוויזיה לתוניס, שם לחמה כחלק מארמיית הפאנצר החמישית במהלך המערכה בתוניסיה. ב-1 בפברואר 1943 מונה פריץ פון ברויש למפקד הדיוויזיה, שפיקד עליה עד לכניעת כל כוחות הציר במאי 1943.

==סמל הדיוויזיה==
<gallery
widths="100px"
>
10th Panzer Division logo 1.svg|1939-1940
10th Panzer Division logo 2.svg|1940-1943
</gallery>

==מפקדים==
* גאורג גאוואנטקה (1 במאי 1939 - 14 ביולי 1939)
* פרדיננד שאל (1 באוגוסט 1939 - 2 באוגוסט 1941)
* וולפגנג פישר (2 באוגוסט 1941 - 1 בפברואר 1943)
* פריץ פון ברויש (1 בפברואר 1943 - 12 במאי 1943)

==לקריאה נוספת==
<div class="mw-content-ltr">
* Martin Windrow, The Panzer Divisions, UK: Osprey Publishing, 1972.
</div>

==קישורים חיצוניים==

* [http://www.axishistory.com/axis-nations/150-germany-heer/heer-divisionen/3929-10-panzer-division אודות הדיוויזיה] באתר Axis History.
* [http://www.feldgrau.com/heer10p.html אודות הדיוויזיה] באתר Feldgrau.

10
מגדל דובאי אחד

מגדל דובאי אחד הוא גורד שחקים בדובאי, איחוד האמירויות הערביות, הנמצא בתהליך בנייה. על פי תוכניות הבנייה, יתנשא המגדל לגובה של 711 מטר (2,333 רגל) ויכלול 161 קומות. ובכך הוא יהיה וגורד השחקים הרביעי בגובהו בעולם ומגדל המגורים הגבוה בעולם. במגדל מתוכננות 885 דירות מגורים ובית מלון הכולל 350 חדרים ברמת אירוח של חמישה כוכבים
בניית המגדל החלה ביולי 2016 והיא מתוכננת להסתיים בשנת 2023.

== הערות שוליים ==

דובאי אחד, מגדל
דובאי אחד, מגדל
ספרינגפילד (אורגון)

ספרינגפילד (באנגלית: Springfield) היא עיר במערב מחוז ליין שבמדינת אורגון שבארצות הברית. העיר שוכנת בחלקו הדרומי של עמק וילאמט והיא חלק מהאזור המטרופוליני המשותף לה ולעיר יוג'ין, ממנה היא מופרדת על ידי כביש בין-מדינתי 5 והיא השנייה בגודל אוכלוסייתה במטרופולין זה.

ההיסטוריה המקומית של ספרינגפילד מתחילה עם התיישבותה של משפחת בריגס (Briggs) במקום בשנת 1848. הקהילה התאגדה לעיר ב-1885 שנקראה על שם המעיין הטבעי הנובע בשדה או בערבה שהיום כלולה בשטח העיר. במשך כל השנים הייתה כלכלת העיר תלויה במשאבים חיצוניים, אך משנות התשעים של המאה ה-20 חל גיוון במקורות התעסוקה של העיר כאשר הוקם בה בית חולים של הארגון PeaceHealth והוא המעסיק הגדול ביותר בעיר.

==היסטוריה==
ספרינגפילד יושבה לראשונה על ידי אליאס ומרי בריגס כאשר הגיעה משפחתם לאזור ב-1848. הם היו בין הראשונים שיצאו לתור את האזור דרך מה שקרוי "הנתיב הדרומי" דרך אגם קלאמת העליון, רכס קסקייד, ועמק הנהר רוג, אז מצפון לעמק וילאמט. אליאס בירגס הפעיל יחד עם ויליאם סטיבנס מעבורת על נהר וילאמט הסמוך.

על פי רישומי תביעות הקרקעות, היה סטיבנס המתיישב הראשון שתבע בעלות על קרקע בתחומי שטחה של ספרינגפילד, כאשר הוא הגיע לשם באוקטובר 1847. הוא החל בבניית ביתו יחד עם שלושת בניו הבכורים וכאשר הושלמה הבנייה בדצמבר, הצטרפו אליו שאר בני משפחתו והם חגגו יחדיו את חג המולד.

אחד מהמתיישבים הראשונים הנוספים בסביבתה של ספרינגפילד היה קפטן פליקס סקוט האב, שהתיישב באותה שנה בין נהר מקנזי לבין נהר וילאמט.

ב-1854 נפתח בית הספר של מחוז ספרינגפילד. לבית הספר הוקם בניין קטן על פינת רחוב 7 דרום ורחוב B, ששירת את הקהילה עד לשנות השמונים של המאה ה-19. המורה הראשונה הייתה אגנס סטיוארט, צעירה מפנסילבניה שהגיע לספרינגפילד ב-1853.

ב-1871 נסלל קו מסילת הברזל הראשי בין קליפורניה לבין אורגון והוא עקף את ספרינגפילד לטובת יוג'ין. הסיבה לכך נבעה מתשלום סכום של 40,000 דולר ששולם על ידי קבוצה של אנשי עסקים בולטים מיוג'ין למממן של מיזם סלילת המסילה, בן הולדיי, כדי שהמסילה תעקוף את ספרינגפילד ותחצה את נהר וילאמט ליד הריסבורג ולא ליד ספרינגפילד. כך החלה היריבות בין הערים שנמשכת עד היום.

ב-1885 התאגדה ספרינגפילד כעיר. ראש העירייה הראשון היה אלברט ווקר, נפח במקצועו.

במאי 1992 הייתה ספרינגפילד לעיר הראשונה בארצות הברית שחוקקה חוק אנטי להט"בי בעקבות מערכה שנוהלה על ידי ארגון "ברית אזרחי ספרינגפילד" (Oregon Citizens Alliance) השמרני. אף על פי כן, מאוחר יותר חוקקה מדינת אורגון חוק למניעת חקיקה אנטי להט"בית.

==בתרבות הפופולרית==
ספרינגפילד זכתה במקום השלישי בהצבעה על זהות העיר בה תוקרן הקרנת הבכורה של משפחת סימפסון - הסרט שנערכה בין 16 ערים בארצות הברית ששמן ספרינגפילד. יוצר הסדרה, מאט גריינינג, שהוא תושב אורגון, שלח לספריגפילד לוחית בה נכתב בין השאר "יו לספרינגפילד, אורגון, הספרינגפילד האמיתית" (Yo to Springfield, Oregon – the real Springfield). באפריל 2012 אישר גריינינג לכתב העת Smithsonian שהוא קרא לספרינגפילד הדמיונית על שמה של ספרינגפילד, אורגון. הוא גם אישר שהוא השאיר בכוונה את העמימות על זהותה של העיר כדי לאפשר לתושבי כל הערים בשם זה להניח שהעיר בסדרה המצוירת קרויה על שם עירם.

==קישורים חיצוניים==

* [http://www.springfield-chamber.org/ אתר לשכת המסחר של ספרינגפילד]
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אורגון: ערים
קטגוריה:יישובים שהוקמו ב-1885
עונת 2015/2016 בליגת העל בכדורסל

עונת 2015/2016 בליגת העל בכדורסל הייתה העונה ה-62 של תחרות הכדורסל הבכירה בישראל והעונה ה-16 של ליגת העל. מספר הקבוצות היה 12. לאחר הסיבוב השלישי שמונה קבוצות החלו בסדרות רבע גמר של הטוב מחמישה משחקים, כאשר המנצחות העפילו לפיינל פור.

על ניצחון במשחק הוענקו שתי נקודות ונקודה בודדת הוענקה על ההפסד במשחק. בעונה זו הצטרפה לליגה מכבי קריית גת שהפעילה מהליגה הלאומית. 

העונה הסדירה החלה ב-12 באוקטובר 2015 והסתיימה ב-15 במאי 2016. העונה הסתיימה במשחקי הגמר בהם מכבי ראשון לציון ניצחה בכך היא זכתה באליפות בפעם הראשונה בתולדות המועדון. עירוני נס ציונה ירדה לליגת המשנה.

מכבי תל אביב לא עלתה לגמר שנתיים ברציפות דבר שלא קרה לה מעולם ולראשונה מזה 50 שנה שהיא לא לוקחת אליפות שנתיים ברציפות, ולראשונה מאז עונת 2007/2008 מכבי תל אביב לא סיימה את העונה הסדירה במקום הראשון.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||הפועל ירושלים ||33||27||6||2886 ||2572||314||60
|-bgcolor="#ffff99"
|2||מכבי תל אביב||33||24||9||2826||2521|| 305||57 
|-bgcolor="#ffff99" 
|3||מכבי חיפה||33||19||14||2565||2482||83||52 
|-bgcolor="#ffff99" 
|4||עירוני נהריה||33||18||15||2547||2611||64-||51 
|-bgcolor="#ffff99" 
|5||הפועל אילת||33||17||16||2636||2677||41-||50 
|-bgcolor="#ffff99" 
|6||מכבי ראשון לציון ||33||16||17||2659||2644||15||49 
|-bgcolor="#ffff99" 
|7||בני הרצליה||33||15||18||2690||2733||43-||48
|-bgcolor="#ffff99" 
|8||הפועל תל אביב||33||15||18||2698 ||2678||20||48 
|- 
|9||מכבי אשדוד/באר טוביה||33||14||19||2719||2813||94-||47
|- 
|10||הפועל חולון ||33||12||21||2567 ||2715||148-||45 
|- 
|11||מכבי קריית גת ||33||11||22||2627 ||2785||158-||44 
|-bgcolor=#ffcccc 
|12||עירוני נס ציונה||33||10||23||2591||2780||189-||43 
|}

==פלייאוף עליון==

==במפעלים האירופים==
{| class="wikitable plainrowheaders sortable"
|+
|-
!scope=col|מועדון
!scope=col|מפעל
!scope=col|שלב
|-
! rowspan="2" style="text-align:center;" |מכבי תל אביב
| style="text-align:center;" |יורוליג
| style="text-align:center;" |שלב הבתים
|-
| rowspan="2" style="text-align:center;" |יורוקאפ
| style="text-align:center;" |שלב הבתים השני
|-
!scope=row|הפועל ירושלים
| style="text-align:center;" |שלב הבתים השני
|-
! style="text-align:center;" |מכבי ראשון לציון
| rowspan="2" style="text-align:center;" |יורופקאפ
| style="text-align:center;" |רבע הגמר
|}

==כדורסלנים מצטיינים==
* דריל מונרו ממכבי ראשון לציון נבחר לשחקן העונה.
* ויל קלייברן מהפועל חולון היה מלך הסלים עם 20.9 סלים למשחק.
* רביב לימונד מהפועל תל אביב היה מלך הסלים הישראלי עם 14.9 סלים למשחק
* אלאדה אמינו מהפועל אילת היה מלך הריבאונדים עם 9.9 ריבאונדים למשחק
* אור סולומון ממכבי אשדוד היה מלך הריבאונדים הישראלי עם 7.1 ריבאונדים למשחק
* גל מקל ממכבי תל אביב היה מלך האסיסטים עם 7.4 אסיסטים למשחק

== ראו גם ==
* גביע המדינה בכדורסל 2015/2016
* גביע ווינר בכדורסל 2015/2016

==קישורים חיצוניים==
* [http://basket.co.il/history.asp?cYear=2016&lang= מידע מאתר מנהלת הליגה]

קטגוריה:2016 בישראל: כדורסל
קטגוריה:עונות בליגה העליונה בכדורסל בישראל
קטגוריה:2015 בישראל: כדורסל
קטגוריה:תחרויות כדורסל ב-2016
קטגוריה:תחרויות כדורסל ב-2015
מונטה סולארו

פסלו של הקיסר [[אוגוסטוס הניצב בראש ההר]]
מונטה סולארו (באיטלקית: Monte Solaro) הוא הר באי קאפרי במחוז קמפניה שבאיטליה. גובהו 589 מטרים מעל פני הים, והוא הנקודה הגבוהה ביותר באי.

מסלע ההר הוא אבן גיר בדומה ליתר חלקי האי.

באזור ההר כ-900 מינים של צמחים, ובהם, בראש הפסגה עצי קטלב, אברש, ערער והדס, ובמורדות ההר, עצי תות, דפנה, אלת המסטיק, ועצי אורן. בראש ההר חיה אוכלוסייה של בזים נודדים.
תצפית על 3 סלעי הפראגליוני ממונטה סולארו
העלייה להר אפשרית באמצעות שבילים, או באמצעות רכבל כיסאות מאנאקפרי. מנקודה סמוכה לתחנת הרכבל העליונה, ניתן לראות את שלושת סלעי הפאראגליוני(באיטלקית faraglioni) בים. בראש ההר מספר שבילי הליכה למטיילים, בדרגות קושי שונות. כמו כן, על הפסגה שרידי מצודת סנטה מריה (Eremo di Santa Maria a Cetrella) שנבנתה בתקופת נפוליאון, ובית קפה וגלידריה עם מרפסת תצפית נופית.
250px

==קישורים חיצוניים==

* 

== הערות שוליים ==
קטגוריה:קאפרי
פורום 66

פורום 66 (בסינית: 市府恒隆广场) הוא מתחם מגדלי תאומים בעיר שניאנג, סין. המתחם מורכב משני גורדי שחקים; מגדל 1, אשר גובהו 384 מטרים (1,260 רגל) והוא מכיל 76 קומות ומגדל 2 אשר מתנשא לגובה של 351 מטר (1,152 רגל) וכולל 68 קומות. בניית המגדלים החלה בשנת 2008 והסתיימה בשנת 2015.

הבניינים נבנו על ידי חברת היזמות Hang Lung Properties ושמם (66) זהה לפרויקטים נוספים של היזמים דוגמת פלאזה 66.

==קישורים חיצוניים==

* 

קטגוריה:שניאנג: גורדי שחקים
קטגוריה:קצרמר אדריכלות
נואל ברקוביץ'

נוּאל ברקוביץ (נולדה ב-2 במרץ 1995) היא שחקנית ישראלית.

== ביוגרפיה ==
ברקוביץ' נולדה בהרצליה, ליוליה שמאלוב-ברקוביץ' ולחזי ברקוביץ'. בילדותה ניגנה בפסנתר ואף הופיעה ברסיטלים. למדה בבית הספר היסודי א. ד. גורדון, במגמת מחול ומוזיקה. ב-2013 סיימה את לימודיה בבית הספר התיכון ראשונים, במגמת תיאטרון.

בגיל 16 הגיעה ברקוביץ' לכנסת, שם כיהנה אמה כחברת הכנסת, ובמקום היה נוכח צוות צילום של הערוץ הראשון. ברקוביץ' אמרה משהו למצלמה, וחברתה של אמה אמרה לה שהיא רוצה לעשות ממנה כוכבת. היא התקבלה לסוכנות ADD, ובאמצעות הסוכנות השיגה את התפקיד הגדול הראשון שלה, כשכיכבה בתור שביט ונטורה בסדרה הקומית "המופע של שביט ונטורה" בערוץ דיסני.

בשנים 2013–2015 שירתה בצה"ל בקריה.

באוקטובר 2021 קיבלה תואר ראשון בממשל ובמשפטים מהמרכז הבינתחומי הרצליה.

== קריירה ==
תפקידה הראשון של ברקוביץ' בטלוויזיה היה בשנת 2007, בעונה השנייה של תוכנית האירוח "שיחה צפופה" ששודרה בערוץ ניקלודיאון.

בשנת 2012 החלה לשחק בתפקיד ראשי בסדרת הקומית לילדים "המופע של שביט ונטורה" בערוץ דיסני, בתפקיד שביט ונטורה.

בשנים 2012–2013 שיחקה בתפקיד משני למשך שתי עונות בסדרת הילדים והנוער בערוץ דיסני, "יומני החופש הגדול" בתפקיד דנה.

בשנת 2015 נכללה ברקוביץ' ברשימת "הכוכבים המבטיחים של 2015" של מגזין פנאי פלוס. באותה שנה החלה לשחק בעונתה השנייה של סדרת הנוער של ערוץ הילדים בYes "שוברי גלים" בתפקיד דפני.

ב-2016 ברקוביץ' לוהקה לסרט "כמעט מפורסמת" ובאותו חודש החלה להצטלם אליו. הסרט מתבסס על סדרת ספרים שכתבה מיכל בכר, בעלת אותו השם. באותה שנה השתתפה בסדרת הנוער "פלאשבק".

בנוסף לקריירת המשחק של ברקוביץ', היא גם השתתפה במספר פרסומות לשירותי בריאות כללית, ישראל פלוס השקה של ערוץ 9, וקמפיין תיירות ישראל בערוץ האופנה.

בשנת 2017 היא שיחקה בסדרה "אחותי קפצה כיתה".

באוגוסט 2021 יצא לאקרנים הסרט "שמלת השבת של חנה'לה" בו גילמה את גילי.

== חיים אישיים ==
ברקוביץ' היא ביתה של חברת הכנסת לשעבר יוליה שמאלוב-ברקוביץ', בשנים 2013–2020 הייתה בזוגיות עם הכדורגלן דור מיכה.

== פילמוגרפיה ==
{| class="wikitable"
|+קולנוע
!שנה
!שם
!דמות
|-
|2017
|כמעט מפורסמת
|דנה
|-
|2021
|שמלת השבת של חנה'לה
|גילי
|}

{| class="wikitable sortable"
|+טלוויזיה
!שנה
!סדרה
!דמות
!הערות
|-
|2007
|שיחה צפופה
|ילדה
|חברת פאנל.
|-
|2012
|המופע של שביט ונטורה
|שביט ונטורה
|תפקיד ראשי
|-
|2012-2013
|יומני החופש הגדול
|דנה
|תפקיד ראשי
|-
|2015-2016
|שוברי גלים
|דפני
|תפקיד ראשי, עונה 2
|-
|2016
|פלאשבק
|אור קרן
|תפקיד ראשי
|-
|2017
|אחותי קפצה כיתה
|ימית
|דמות משנית
|}

==קישורים חיצוניים==

* 
* 

== הערות שוליים ==

קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:בוגרות תיכון הראשונים (הרצליה)
קטגוריה:בוגרי תיכון הראשונים (הרצליה)
קטגוריה:בוגרי המרכז הבינתחומי הרצליה: משפטים
קטגוריה:ישראליות שנולדו ב-1995
קטגוריה:ישראלים שנולדו ב-1995
קהילת אורות התורה

קהילת אורות התורה היא מרכז רוחני ציוני דתי-חרדי בשכונת אורות התורה בעיר בת ים, בראשות הרב דוד חי הכהן. מוסדות הקהילה כוללים: ישיבה גבוהה, ישיבה תיכונית, ישיבה קטנה, אולפנה, תלמודי תורה וגני ילדים.

==הקהילה==
בסוף שנות השבעים נשלח הרב דוד חי הכהן על ידי רבו, הרב צבי יהודה הכהן קוק לבת ים. הרב הכהן החל את דרכו בבת ים בצריף בשכונת באבוב בעיר, שם התחיל לבנות קהילה וגם לקרב רחוקים. בשנת ה'תש"ם הונחה אבן פינה לבית כנסת, שאותו סיימו לבנות כעבור ארבע שנים, שנקרא בשם "אורות התורה", על שם ספרו של הרב אברהם יצחק הכהן קוק. 

הקהילה נמצאת בשכונת אורות התורה ומונה כמה מאות משפחות.

==אולפנת "צביה"==
בשנת תשנ"ד פתחה הקהילה בבת ים את אולפנת "צביה", סניף של הרשת החינוכית תורנית נעם-צביה. ביסוד האולפנא עומדת משנתו החינוכית של הרב צבי יהודה הכהן קוק, שעל שמו קרויה האולפנא. האולפנא היא מוסד תורני ייחודי לבנות המשרת בנות מבת ים, חולון, ראשון לציון, יבנה והסביבה. האולפנה שייכת לחמ"ד.

מקים האולפנה וראשה הוא הרב ידידיה זיו. 

==ישיבת "נתיבות ישראל"==
בשנת תשס"ד הקים הרב דוד חי הכהן יחד עם עוד שבעה תלמידים מישיבת מרכז הרב ישיבה גבוהה הנקראת "נתיבות ישראל", בישיבה כ-60 תלמידים. הישיבה ממשיכה את האידאולוגיה של ישיבת מרכז הרב וחלק מהרבנים, כולל הרב דוד חי הכהן, הם בוגרי ישיבה זו. רבנים נוספים בישיבה הם הרב דוד בן פנחס, הרב זאב סלוטין והרב אופיר שירה. בעבר לימד בישיבה הרב חיים זק"ש (נכדו של הרב ניסן זק"ש), כיום ר"מ בישיבה קטנה מורשה.

הישיבה מחנכת לשירות בצה"ל, בעיקר דרך מסלול הסדר מרכז.

==בתי ספר ותלמודי תורה==
עם הזמן הקימה הקהילה גני ילדים ובית ספר יסודי ממלכתי דתי לבנים ובנות (בהפרדה) בעיר אשר גם הם קרויים "אורות התורה".

בשנת תשס"א קמה חטיבת ביניים, ובשנת הלימודים תשס"ח הפכה להיות חלק מישיבת בני עקיבא אדר"ת בעיר. בשנת תש"ע חטיבת הביניים שינתה את מסלולה למסלול ישיבה לצעירים שלומדים בה לימודי קודש מוגברים ולימודי חול ברמה רגילה. 

בשנת תשס"ז הקימה הקהילה בית כנסת נוסף בבת ים, "אור חדש", הממוקם מעל בית הספר היסודי "אורות התורה" והסמוך לבנייני קהילת "אורות התורה".

==קישורים חיצוניים==
* 
* [http://www.orot-hatorah.co.il/ אתר קהילת אורות התורה]
* 
* [http://www.zviaby.edu1.org.il/BRPortal/br/P100.jsp אתר אולפנת בת ים]

קטגוריה:בת ים: חינוך
קטגוריה:ציונות דתית: חינוך
קטגוריה:ישיבות ציוניות
אורות התורה
אורות התורה
אורות
קטגוריה:הנצחת אברהם יצחק הכהן קוק
קניון דובאי

קניון דובאי הוא הקניון החמישי בגודלו בעולם (מבחינת שטח כולל), הנמצא בעיר דובאי באיחוד האמירויות הערביות ומתפרש על שטח של 1.1 מיליון מטרים רבועים.

הקניון מכיל כ-1,200 חנויות, שוק זהב מקורה, מרכז החלקה על הקרח, מפל מלאכותי, אקווריום גדול ופארק שעשועים.

הקניון בתהליך הרחבה של עוד כ-93,000 מטרים רבועים, ובכך ישבור את השיא שיצר בעצמו, כל זאת כדי להגיע למצב בו יוכל להכיל עד 100 מיליון מבקרים בשנה באופן תאורטי.

עלותו של הקניון נכללת בחישוב עלות כל מתחם העיר התחתית (באזור הבניין הגבוה בעולם הנמצא צמוד לקניון - בורג' ח'ליפה), והיא עומדת בסך הכל על כ-20 מיליארד דולר. בנייתו של הקניון נמשכה יותר מארבע שנים.

== גלריית תמונות ==
<gallery mode="packed" heights="190px">
Dubai Aquarium2.jpg|האקווריום בקניון
Dubai Mall 10.jpg|קניון דובאי מבחוץ
</gallery>

== ראו גם ==
* קניון האמירויות
* קניון איראן

==קישורים חיצוניים==

* 

* [http://www.thedubaimall.com/en/Index.aspx אתר הקניון]

== הערות שוליים ==

קטגוריה:דובאי: מבנים
קטגוריה:מרכזי קניות
אוליבר וג'יימס פלפס

אוליבר וג'יימס פלפס
האחים ג'יימס אנדרו פלפס ואוליבר מרטין ג'ון פלפס (באנגלית: James Andrew Eric Phelps and Oliver Martyn John Phelps; נולדו ב-25 בפברואר 1986) הם תאומים זהים בריטים ושחקנים הידועים בעיקר בשל גילומם של פרד וג׳ורג׳ ויזלי בסדרת סרטי הארי פוטר.

== ביוגרפיה ==
ג'יימס ואוליבר פלפס נולדו למרטין וסוזן פלפס בסאטון קולפילד שבאזור ברמינגהם, אנגליה. הם למדו בבית הספר היסודי ליטל סאטון ובתיכון על שם ארתור טרי.

כיום, לשניים פודקאסט משותף הנקרא "Normal not normal". בנוסף הם מנחים תוכנית טיולים באמאזון פריים. במהלך התוכנית הם נפגשים עם שחקנים (חלקם שיחקו איתם בהארי פוטר) ועם אנשים מוכרים אחרים ומטיילים ברחבי העולם (בין היתר באיסלנד, אוסטריה ואירלנד).

=== הארי פוטר ===
בשנת 2000, בהיותם בני 14, ניגשו להשתתף באודישן פתוח לתפקידיהם של התאומים פרד וג׳ורג׳ ויזלי לסרט הארי פוטר ואבן החכמים. למרות שלא היה להם ניסיון קודם במשחק, לאחר שישה אודישנים נבחרו לתפקידים של פרד וג'ורג' ויזלי, אותם המשיכו לגלם גם ביתר הסרטים. 
האחים גם היו מעורבים בתערוכה של הארי פוטר; הם היו נוכחים בעת פתיחתה הרשמית ב 2009 בשיקגו ומאז המשיכו לעקוב אחרי סיוריה בערים ומדינות שונות כדי לקדם אותה. בחודש ינואר 2014, השתתפו בחגיגת הארי פוטר באורלנדו, עם שחקנים אחרים בהארי פוטר שאליהם התחברו במהלך סדרת הסרטים: אוונה לינץ' (לונה לאבגוד), מתיו לואיס (נוויל לונגבוטום) ודבון מוריי (שיימוס פיניגאן).
ב-2022 התאחדו התאומים פלפס והקאסט המקורי של הארי פוטר, ביניהם דניאל רדקליף, רופרט גרינט ואמה ווטסון במסגרת ספיישל האיחוד הארי פוטר: בחזרה להוגוורטס. 

=== סרטים אחרים ===
השניים השתתפו בסרטים וסדרות כגון בריטניה (קאלום ופינלי אנדרסון), האויב האויב הכי גדול, דני וגן החיות האנושי, המלך של החנונים והאויב הכי גדול.
בשנת 2021 שיחקו בסרט אתמול בלילה בסוהו של הבמאי אדגר רייט.

==קישורים חיצוניים==

* 

קטגוריה:תאומים
קטגוריה:שחקני קולנוע וטלוויזיה בריטים
קטגוריה:שחקנים ילדים אנגלים
דיוויזיית הפאנצר ה-15 (ורמאכט)

דיוויזיית הפאנצר ה-15 הייתה דיוויזיה משוריינת של הורמאכט במהלך מלחמת העולם השנייה. הדיוויזיה נלחמה בצפון אפריקה כחלק מקורפוס אפריקה, והשתתפה במערכה בצפון אפריקה ובמערכה בתוניסיה.

==היסטוריה==
הדיוויזיה הוקמה ב-11 בנובמבר 1940 על בסיס הדיוויזיה ה-33 שהוסבה לדיוויזיית פאנצר, והועמדה תחת פיקוד פרידריך קיהן, שהוחלף ב-21 במרץ 1941 על ידי היינריך פון פריטוויץ אונד גאפרון. באפריל 1941 נשלחה הדיוויזיה לצפון אפריקה כחלק מקורפוס אפריקה. ב-13 באפריל 1941 מונה הנס-קרל פון אזבק למפקד הדיוויזיה, אולם הוא נפצע קשה כחודש לאחר מכן בקרב ליד טוברוק, וולטר נוימן-זילקוב החליפו. ב-9 בדצמבר 1941 מונה גוסטב פון פרסט למפקד הדיוויזיה, וב-28 במאי 1942 החליפו אדוארד קרזמן. ב-15 ביולי 1942 מונה היינץ פון ראנדו למפקד הדיוויזיה, וב-25 באוגוסט 1942 חזר גוסטב פון פרסט לפקד על הדיוויזיה. הדיוויזיה לחמה בקרבות השונים בזירה, ובכלל זה בקרב אל עלמיין הראשון ובקרב אל עלמיין השני. ב-11 בנובמבר 1942 מונה ויליבאלד בורוביץ למפקד הדיוויזיה, ופיקד עליה במהלך הנסיגה לתוניס. לאחר נחיתת בעלות הברית בצפון אפריקה, נשלחה הדיוויזיה לתוניס, שם לחמה כחלק מארמיית הפאנצר החמישית במהלך המערכה בתוניסיה, ובכלל זה בקרב מעבר קסרין. ב-13 במאי 1943 נכנעו שרידי הדיוויזיה, יחד עם כל כוחות הציר לבעלות הברית.

על אף שהדיוויזיה לא הוקמה מחדש, הקימו שרידי הדיוויזיה שהיו מאושפזים בבתי חולים באירופה, את דיוויזיית הפאנצרגרנדיר ה-15 שלחמה בסיציליה ובאיטליה.

==מפקדים==
* פרידריך קיהן (11 בנובמבר 1940 - 21 במרץ 1941)
* היינריך פון פריטוויץ אונד גאפרון (21 במרץ 1941 - 10 באפריל 1941)
* מקסימיליאן פון הרף (10 באפריל 1941 - 13 באפריל 1941)
* הנס-קרל פון אזבק (13 באפריל 1941 - 13 במאי 1941)
* מקסימיליאן פון הרף (13 במאי 1941 - 16 ביוני 1941)
* ולטר נוימן-זילקוב (16 ביוני 1939 - 6 בדצמבר 1941)
* ארווין מני (6 בדצמבר 1941 - 8 בדצמבר 1941)
* גוסטב פון ורסט (9 בדצמבר 1941 - 28 במאי 1942)
* אדוארד קרזמן (28 במאי 1942 - 15 ביולי 1942)
* היינץ פון ראנדו (15 ביולי 1942 - 25 באוגוסט 1942)
* גוסטב פון ורסט (25 באוגוסט 1942 - 11 בנובמבר 1942)
* ויליבאלד בורוביץ (11 בנובמבר 1942 - 13 במאי 1943)

==לקריאה נוספת==
<div class="mw-content-ltr">
* Martin Windrow, The Panzer Divisions, UK: Osprey Publishing, 1972.
</div>
==קישורים חיצוניים==

* [http://www.axishistory.com/axis-nations/150-germany-heer/heer-divisionen/3929-15-panzer-division אודות הדיוויזיה] באתר Axis History.
* [http://www.feldgrau.com/heer15p.html אודות הדיוויזיה] באתר Feldgrau.
* [http://www.lexikon-der-wehrmacht.de/Gliederungen/Panzerdivisionen/15PD-R.htm דיוויזיית הפאנצר ה-15] באתר lexikon-der-wehrmacht 

15
עונת 1958 בגביע אירופה לאלופות בכדורסל

עונת 1958 בגביע אירופה לאלופות בכדורסל הייתה העונה הראשונה של התחרות האירופית לקבוצות כדורסל והיא אורגנה על ידי פיב"א אירופה. המשחק הראשון התקיים ב-22 בפברואר 1958 ותחרות הסתיימה ב-19 ביולי 1958. בתחרות השתתפו 23 קבוצות. התחרות הסתיימה בניצחון של סק"א ריגה, אלופת ברית המועצות.

==השלב המוקדם==
בשלב המוקדם, הקבוצות חולקו ל-4 בתים:
* בית צפון-מזרח אירופה - 4 קבוצות
* בית מרכז אירופה - 6 קבוצות 
* בית דרום-מזרח אירופה - 8 קבוצות
* בית דרום-מערב אירופה - 5 קבוצות

מכל בית העפילו לרבע הגמר שתי קבוצות.

==שלבי הגמר==

ריאל מדריד לא התייצבה למשחקי חצי הגמר עקב כך ששלטונות ספרד לא נתנו אישור לקבוצה לנסוע לברית המועצות.

==ישראל בתחרות==
מכבי תל אביב השתתפה במשחקי הקדם של בית דרום מזרח אירופה. היא הפסידה לסטיאווה בוקרשט 84-65 ו-63-61.

==קישורים חיצוניים==
* [https://web.archive.org/web/20170321083258/http://sathanasias.bravepages.com/b-res/b-1958-results.html#FIBA%20Champions'%20Cup פירוט התוצאות]
* [http://www.linguasport.com/baloncesto/internacional/clubes/c1/C1_58.htm תיאור מפורט של משחק הגמר]

קטגוריה:תחרויות כדורסל ב-1958
קטגוריה:עונות בגביע אירופה לאלופות בכדורסל
יחסי ספרד–קטר

יחסי ספרד–קטר הם היחסים הדיפלומטיים הרשמיים והמלאים שבין ממלכת ספרד למדינת קטר. קטר מחזיקה שגרירות במדריד. וספרד מחזיקה שגרירות בדוחה.

== יחסים דיפלומטיים ==
היחסים הדיפלומטיים בין קטר לספרד כוננו ב-22 בדצמבר 1992. כאשר היחסים כוננו, האינטרסים הקטריים לספרד נוהלו בצרפת והאינטרסים הספרדיים לקטר נוהלו בערב הסעודית, בכל אחת מהמדינות ישב שגריר לא תושב. ספרד וקטר נוטות לשמור ולשמר את יחסיהן חמים וטובים, הן מבחינה פוליטית, הן מבחינה כלכלית והן מבחינה תרבותית. מלך ספרד דאז חואן קרלוס הראשון ביקר בקטר בשנת 1980. המלך שב פעמיים לקטר, פעם אחת באוקטובר בשנת 2003, ופעם שנייה באפריל בשנת 2006.

השיבה הראשונה של מלך ספרד לקטר הוקדשה לפתיחת שגרירות ספרד בדוחה, ב-23 באוקטובר 2003. בתגובה לכך נסע אמיר קטר דאז, חמד בן ח'ליפה אאל ת'אני, טס לספרד כדי להיות נוכח בפתיחתה של שגרירות קטר במדריד בשנת 2004. מ-2004 ואילך היחסים בין ספרד לקטר נהיו מקורבים מאוד ולספרד וקטר נהיו דעות משותפות, ספרד וקטר עוסקות יחדיו לאו דווקא במזרח התיכון אלא גם בהרבה נושאים שונים ומגוונים. אמיר קטר שב לספרד פעם אחת נוספת בשנת 2011.

== יחסים כלכליים ==
יחסי המסחר בין קטר לספרד טובים, אך הם גרועים יחסית למדינות אחרות באיחוד האירופי. ספרד שולטת ב-3% מייצוא האיחוד האירופי לקטר (מקום שביעי), הרבה מאחורי: גרמניה (27%), בריטניה (23%), צרפת (18%) ואיטליה (12%). עם זאת, ספרד מייבאת הרבה סחורה מקטר ביחס למדינות אחרות באיחוד, ספרד נמצאת מאחורי בריטניה ואיטליה בלבד הן עם 30% ו-16% בהתאם. בשנת 2013 חלה עלייה גדולה בייבוא של ספרד מקטר וירידה חדה בייבוא של קטר מספרד, קטר מייצרת מוצרים הכרחיים דוגמת שמנים וגז טבעי, וספרד מייצרת מוצרים שממילא ומילא קיימים בשוק המזרח תיכוני.

קטר היא הספק השלישי בגודלו של גז טבעי בספרד (אחרי אלג'יריה וניגריה) והמקום הנ"ל מעיד על החשיבות של האספקה הקטרית לספרד. מגמה זו לא תרד בטווח השנים הקצר (לפחות עד 2030). הייצוא העיקרי של ספרד לקטר הוא בעיקר מינרלים למיניהם.

== הערות שוליים ==
גוסטב פון ורסט

גוסטב פון ורסט (בגרמנית: Gustav von Vaerst; 19 באפריל 1894 – 10 באוקטובר 1975) היה מפקד בכיר בוורמאכט שפיקד על כוחות במלחמת העולם השנייה והיה מפקד ארמיית הפאנצר החמישית.

==ביוגרפיה==
===קריירה מוקדמת===
פון ורסט נולד ב-19 באפריל 1894 במיינינגן, שהשתייכה לאימפריה הגרמנית, למשפחת אצולה ותיקה מוסטפאליה. אביו גוסטב פון ורסט, היה וטרינר מומחה, ולאחר מכן היה פרופסור באוניברסיטת מינכן. בשנת 1912 התגייס לצבא הגרמני הקיסרי, והצטרף לרגימנט ההוסרים ה-14 (נסיכות הבוחר מהסן ה-2). במהלך מלחמת העולם הראשונה לחם פון ורסט עם חטיבת הפרשים ה-22, שהייתה חלק מדיוויזיית הפרשים ה-3, וב-18 באפריל 1917 הועלה לדרגת אובר-לויטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון ורסט ברייכסווהר, ומילא בו תפקידי פיקוד ומטה. בשנת 1924 הועלה לדרגת ריטמייסטר, וב-1 בפברואר 1934 הועלה לדרגת מיור. באוגוסט 1935 הועלה פון ורסט לדרגת אוברסט לויטננט, ובאוקטובר אותה שנה מונה למפקד הגדוד ה-2 ברגימנט הרובאים ה-2. בינואר 1938 מונה למפקד רגימנט הרובאים ה-2, ובאוגוסט 1938 הועלה לדרגת אוברסט. באוגוסט 1939 מונה פון ורסט למפקד חטיבת הרובאים ה-2, שהייתה חלק מדיוויזיית הפאנצר ה-2.

===מלחמת העולם השנייה===
עם פרוץ המלחמה היה פון ורסט מפקד חטיבת הרובאים ה-2, שהייתה חלק מדיוויזיית הפאנצר ה-2, ופיקד עליה במהלך הפלישה לפולין. במהלך המערכה על צרפת לחם פון ורסט עם החטיבה שבפיקודו כחלק מדיוויזיית הפאנצר ה-2 במסגרת הקורפוס ה-19, ועל פעולותיו בקרבות קיבל ב-30 ביוני 1940 את עיטור צלב האבירים של צלב הברזל. במהלך הקרב על יוון לחם פון ורסט עם החטיבה כחלק מדיוויזיית הפאנצר ה-2 במסגרת הקורפוס ה-18, ואף השתתף בכיבוש סלוניקי. במאי 1941 מונה פון ורסט למפקד בית הספר לרכיבה בקרמפניץ, וב-1 בספטמבר 1941 הועלה לדרגת גנרל מיור. ב-9 בדצמבר 1941 מונה פון ורסט למפקד דיוויזיית הפאנצר ה-15, וב-28 במאי 1942 נפצע במהלך הקרבות. ב-25 באוגוסט 1942 חזר פון פרסט לפקד על דיוויזיית הפאנצר ה-15, וב-25 באוגוסט מונה בנוסף למפקד קורפוס אפריקה עד ה-17 בספטמבר. ב-11 בנובמבר 1942 חזר פון ורסט לגרמניה, והועלה לדרגת גנרל לויטננט. ב-28 בפברואר 1943 מונה למפקד ארמיית הפאנצר החמישית, וב-1 במרץ הועלה לדרגת גנרל חיל השריון. פון ורסט פיקד על הארמייה עד לכניעת כוחות הציר בצפון אפריקה, ב-13 במאי 1943.

===לאחר המלחמה===
פון ורסט שוחרר מהשבי בשנת 1947. לאחר שחרורו התגורר פון ורסט בשטוקהיים עד למותו ב-10 באוקטובר 1975.

== קישורים חיצוניים ==

* [http://www.lexikon-der-wehrmacht.de/Personenregister/V/VaerstGv-R.htm גוסטב פון ורסט] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:חיילי הרייכסווהר
קטגוריה:מעוטרי הצלב הגרמני בזהב
קטגוריה:גרמנים שנולדו ב-1894
קטגוריה:גרמנים שנפטרו ב-1975
מיקאת

מיקאת (בערבית: ميقات) הוא מקום בו מוסלמים העולים לרגל לעשות את החג' או את העומרה נדרשים להחליף את בגדיהם לבגדי האחראם. אפשר לעשות זאת קודם אך זאת הנקודה האחרונה, משם ואילך אי אפשר להמשיך למכה בלי החלפת הבגדים והתקדשות. על פי המסורת המוסלמית, חמש נקודות המיקאת נקבעו על ידי הנביא מוחמד בעצמו. מלבד החלפת הבגדים, במעבר במיקאת נדרש העולה לרגל לומר את ה-"נייה", הכוונה, האם הוא מתכוון לבצע חג' או עומרה ומתחילים לומר את ה-"תלבייה" :"לפקודתך, לפקודתך אין לך שותף". את התלבייה אומרים עד אשר רואים את מכה באופק, אז מפסיקים.

ששת המיקומים של המיקאת הם:
* ד'ו אל-חליפה (ذو الحليفة) - משמש את עולי הרגל המגיעים מאזור העיר מדינה.
* ג'וחפה (الجحفة) באזור ראבע' (رابغ) - משמש את עולי הרגל המגיעים מאזור סוריה.
* קרן אל-מנאזל (قرن المنازل) - משמש את עולי הרגל מאזור נג'ד (מרכז ערב הסעודית, אזור ריאד בין היתר).
* ילמלם (يلملم) - משמש את עולי הרגל המגיעים מאזור תימן.
* ד'את ערק (ذات عرق) - משמש את עולי הרגל המגיעים מאזור עיראק.

לגבי עולים לרגל המתחילים את המצווה מתוך העיר מכה עצמה, המיקאת עבורם הוא מקום מגוריהם. אם הם מתכוונים לבצע את העומרה עליהם להתחיל במיקאת א-תנעים (التنعيم).

<gallery>
Miqat Almadinah.jpg|מיקאת ד'ו אל-חליפה
Mosque at Johfa.JPG|אל-ג'וחפה
Yalamlam.jpg|ילמלם
</gallery>

==קישורים חיצוניים==

==הערות שוליים==

קטגוריה:מקומות קדושים למוסלמים
הנס שמידט

גנרל הנס שמידט (בגרמנית: Hans Schmidt; 28 באפריל 1877 – 5 ביוני 1948) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
שמידט נולד ב-28 באפריל 1877 באולם, שהשתייכה לאימפריה הגרמנית. בשנת 1895 התגייס לצבא הגרמני הקיסרי, והצטרף לרגימנט הרגלים ה-121 (וירטמברג ה-3 - וירטמברג הישנה), וב-1 באוקטובר 1912 הועלה לדרגת האופטמן. ב-22 באפריל 1914 מונה שמידט לקצין מטה במטה הכללי, ושם שירת בפרוץ המלחמה. ב-15 בפברואר 1915 הוצב שמידט במטה של הדיוויזיה ה-36, ובאותה שנה מונה למפקד הגדוד ה-3 ברגימנט ה-121. ב-18 באפריל 1917 הועלה לדרגת מיור, וב-30 באוקטובר 1917 מונה לקצין מטה בקורפוס המילואים ה-25. בסוף אוגוסט 1918 הוצב שמידט במטה הדיוויזיה ה-9, ושירת שם עד סוף המלחמה. על פעולותיו בקרבות קיבל את עיטורי צלב הברזל דרגה ראשונה ושנייה, צלב האבירים של מסדר בית הוהנצולרן עם חרבות, וצלב הכבוד של מלחמת העולם 1914/1918.

לאחר המלחמה הצטרף שמידט לרייכסווהר, ומילא בו תפקידי פיקוד ומטה. ב-20 במרץ 1922 הועלה שמידט לדרגת אוברסט לוטננט, וב-1 בדצמבר 1926 הועלה לדרגת אוברסט. ב-1 במרץ 1928 מונה למפקד רגימנט הרגלים ה-13 (וירטמברג), וב-1 באוקטובר 1929 הועלה לדרגת גנרל מיור. ב-1 במרץ 1930 מונה למפקד אגד הרגלים ה-6 בהנובר, ב-31 בינואר 1931 הועלה שמידט לדרגת גנרל לוטננט, ופרש משירות פעיל.

===מלחמת העולם השנייה===
עם פרוץ המלחמה גויס שמידט, ומונה למפקד הדיוויזיה ה-260, שהייתה חלק מהקורפוס ה-25 במסגרת הארמייה השביעית. במהלך המערכה על צרפת פיקד שמידט על הדיוויזיה בתחילה כעתודת ה-OKH, ולאחר מכן כחלק מהקורפוס ה-13 במסגרת הארמייה ה-12. במהלך מבצע ברברוסה פיקד שמידט על הדיוויזיה בתחילה כחלק מהקורפוס הממונע ה-40 במסגרת הארמייה השנייה, ולאחר מכן כחלק מהקורפוס ה-13 במסגרת הארמייה הרביעית, עמו לחם אף במהלך הקרב על מוסקבה. ב-22 בספטמבר 1941 קיבל שמידט את עיטור צלב האבירים של צלב הברזל, וב-1 בינואר 1942 מונה למפקד הקורפוס ה-9, שהיה חלק מארמיית הפאנצר הרביעית במסגרת קבוצת ארמיות מרכז. ב-1 בפברואר 1942 הועלה שמידט לדרגת גנרל חיל הרגלים, וב-6 בדצמבר 1942 הוענק לו עיטור הצלב הגרמני בזהב. ב-31 באוקטובר 1943 פרש שמידט משירות פעיל, וב-24 בנובמבר 1943 קיבל תוספת עלי אלון לעיטור צלב האבירים של צלב הברזל.

ב-17 באוקטובר 1944 הוקמה על בסיס המחוז הצבאי ה-5 הארמייה ה-24, והנס שמידט מונה למפקדה. הארמייה הוצבה בדרום גרמניה, ונועדה להגן מפני פלישת בעלות הברית דרך שווייץ. ב-1 במאי 1945 נכנע שמידט בראש כוחות הארמייה לקורפוס האמריקני ה-6 בפיקוד אדוארד ברוקס ונלקח בשבי.

===לאחר המלחמה===
שמידט שוחרר מהשבי בשנת 1947. לאחר שחרורו התגורר בעיר שטוטגרט, עד למותו ב-5 ביוני 1948, והוא בן 71 שנים.

== קישורים חיצוניים ==
* [http://www.lexikon-der-wehrmacht.de/Personenregister/S/SchmidtHa-R.htm הנס שמידט] באתר lexikon-der-wehrmacht 

==הערות שוליים==

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:מפקדי ארמיות גרמניות במלחמת העולם השנייה
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:מעוטרי עיטור בית הוהנצולרן
קטגוריה:גרמנים שנולדו ב-1877
קטגוריה:גרמנים שנפטרו ב-1948
אנוק פטר

אנוק פטר (בהולנדית: Anouk Vetter; נולדה ב-4 בפברואר 1993) היא אתלטית הולנדית, שיאנית הולנד, סגנית האלופה האולימפית (טוקיו 2020), סגנית אלופת העולם (יוג'ין 2022) ואלופת אירופה (אמסטרדם 2016) בקרב שבע.

==ביוגרפיה==
פטר נולדה באמסטרדם בתם של רונלד פטר וגרטה בלוקזיל. אביה היה אתלט שהתחרה ביידוי פטיש ומאמן ספורט שאף מאמן אותה, אמה הייתה אלופת הולנד בהטלת כידון.

באליפות אירופה באתלטיקה 2016 זכתה במדליית זהב בקרב שבע בשיא הולנדי של 6,626 נקודות. באולימפיאדת ריו דה ז'ניירו (2016) סיימה במקום העשירי בתוצאה של 6,394 נקודות.

באליפות העולם באתלטיקה 2017 זכתה במדליית ארד בשיא הולנדי של 6636 נקודות, לאחר נפיסטו ת'יאם וקרוליין שפר. באליפות אירופה באתלטיקה 2018 סיימה במקום החמישי.

ב-2019 זכתה באליפות הולנד בקפיצה לרוחק ובהטלת כידון, ב-2020 זכתה שוב באליפות הולנד בקפיצה לרוחק וב-2021 זכתה באליפות הולנד באולם בקפיצה לרוחק בשיא אישי של 6.42 מטר.

באולימפיאדת טוקיו זכתה במדליית כסף בקרב שבע בשיא אישי של 6,689 נקודות, לאחר המנצחת נפיסטו ת'יאם.

באליפות העולם באתלטיקה 2022 זכתה במדליית כסף בשיא אישי של 6,867 נקודות וסיימה שוב אחרי נפיסטו ת'יאם.

==שיאים אישיים==
===אצטדיון===
*ריצת 100 מטר משוכות: 13.09 שניות, 2021
*קפיצה לגובה: 1.81 מטר, 2013
*הדיפת כדור ברזל: 16.25 מטר, 2022
*ריצת 200 מטר: 23.65 שניות, 2021
*קפיצה לרוחק: 6.52 מטר, 2022
*הטלת כידון: 59.81 מטר, 2022
*ריצת 800 מטר: 2:17.71 דקות, 2016
*קרב שבע: 6,867 נקודות, 2022, שיא הולנד
===אולם===
*ריצת 60 מטר משוכות: 8.15 שניות, 2022
*קפיצה לגובה: 1.77 מטר, 2015
*קפיצה לרוחק: 6.42 מטר, 2021
*הדיפת כדור ברזל: 15.45 מטר, 2016
*ריצת 800 מטר: 2:24.48 דקות, 2015
*קרב חמש: 4,548 נקודות, 2015

==קישורים חיצוניים==

קטגוריה:אתלטיות הולנדיות
קטגוריה:קופצות לרוחק
קטגוריה:מתחרות בקרב שבע
קטגוריה:אלופות אירופה באתלטיקה
קטגוריה:זוכות מדליית כסף אולימפית: אתלטיקה
קטגוריה:זוכות מדליית כסף אולימפית מהולנד
קטגוריה:אתלטיות הולנדיות באולימפיאדת ריו דה ז'ניירו (2016)
קטגוריה:אתלטיות הולנדיות באולימפיאדת טוקיו (2020)
קטגוריה:מתחרות בקרב שבע באולימפיאדת טוקיו (2020)
קטגוריה:הולנדיות שנולדו ב-1993
קטגוריה:הולנדים שנולדו ב-1993
קטגוריה:אתלטיות באולימפיאדת פריז (2024)
מרקנזיניו

היכל הספורט ג'ינאסיו ג'ילברטו קרדוסו (בפורטוגזית: Ginásio Gilberto Cardoso) הוא שמו של אולם ספורט שהוקם בעיר ריו דה ז'ניירו ב-1954 בסמוך לאצטדיון מרקנה ולכן מכונה גם מרקנזיניו (Maracanãzinho) שמשמעותו מרקנה הקטן. האולם שימש במשך שנים בתור אולמה הביתי של נבחרת ברזיל בכדורעף. 

ההיכל נבנה ב-1954 תוך חמישה חודשים בלבד והאירוע הראשון שאירח היה אליפות העולם בכדורסל של 1954 בה השתתפה לראשונה גם נבחרת ישראל בכדורסל. באותו טורניר שיא נוכחות הצופים באולם היה 35,000 צופים ביציעים שהיו אז יציעי עמידה. מאז אירח היכל הספורט תחרויות ספורט נוספות לצד מופעים ואירועים אחרים. בין תחרויות הספורט החשובות שאירח ניתן למנות את אליפות העולם בכדורסל 1963 (בה גם זכתה נבחרת ברזיל בכדורסל בטורניר הביתי), אליפויות העולם לגברים ולנשים בכדורעף ב-1960 ואליפות העולם לגברים בכדורעף ב-1990. במשך השנים ביציעי העמידה הותקנו מושבים וקיבולת האולם ירדה ל-13,163 מושבים. 

לקראת המשחקים הפאן-אמריקאיים שאירחה העיר ריו דה ז'ניירו ב-2007 עבר היכל הספורט שיפוץ מקיף שכלל התקנת מערכת מיזוג מרכזית, התקנת קוביית מסכים בגג האולם המשמשים גם כלוח תוצאות, נפערו פתחים בכיפת האולם המאפשרים חדירת אור יום טבעי וכן הוסדרו מחדש היציעים במטרה לשפר את זוויות הצפייה ומספר המקומות הוקטן בהם ל-12,300 מושבים (11,800 קבועים והשאר הסמוכים למגרש, הם טריבונות ניידות הניתנות להסרה). במהלך המשחקים אירח האולם את משחקי הכדורעף.

ב-2013 אירח האולם את אליפות העולם בג'ודו.

גם באולימפיאדת ריו דה ז'ניירו (2016) אירח ההיכל את תחרויות הכדורעף ולאחריה את תחרויות הכדורעף בישיבה לנכים במשחקים הפאראלימפיים.

== קישורים חיצוניים ==

* 
* [https://www.rio2016.com/en/venues/maracanazinho מרקנזיניו] באתר הרשמי של אולימפיאדת ריו דה ז'ניירו

קטגוריה:ריו דה ז'ניירו: אצטדיונים ומתקני ספורט
קטגוריה:מתקני אולימפיאדת ריו דה ז'ניירו (2016)
קטגוריה:אולמות כדורסל
קטגוריה:ריו דה ז'ניירו: אצטדיוני כדורגל
החזית הדרום-מערבית (האימפריה הרוסית)

מפקדי החזית ב-[[1917, יחד עם שר ההגנה אלכסנדר גוצ'קוב (במרכז)]]
החזית הדרום-מערבית (ברוסית: Юго-Западный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.

==היסטוריה==
החזית הוקמה עם פרוץ מלחמת העולם הראשונה בשנת 1914, ולמפקדה מונה ניקולאי איוואנוב. החזית פלשה לגליציה שהייתה בשליטת האימפריה האוסטרו-הונגרית, ונחלה ניצחון בקרב גליציה, שאיזן מעט את כישלונות החזית הצפון-מערבית בפלישה הכושלת לפרוסיה המזרחית. בהדרגה החלו הגרמנים להזרים גם כן כוחות אל גליציה, אולם הרוסים הביסו אותם בקרב על הוויסלה. מתקפה גרמנית נוספת לעבר ורשה בקרב לודז' נסתיימה ללא הכרעה ברורה. הגרמנים לא הצליחו לכבוש את ורשה אבל מנעו את המשך המתקפה הרוסית לעבר שלזיה. ב-1 במאי 1915 פתחו הגרמנים והאוסטרו-הונגרים במתקפת גורליצה-טרנוב, שהסתיימה בתבוסה רוסית מכרעת. הגרמנים נכנסו לוורשה ב-4 באוגוסט 1915. הרוסים הוכו מכה קשה על ידי הגרמנים והאוסטרו-הונגרים ששבו 250.000 חיילים רוסים. הסטאבקה הורה לחזית הדרום-מערבית לפתוח בנסיגה, שזכתה לכינוי "הנסיגה הגדולה", ובמסגרתה פינו הרוסים את שטחי פולין וגליציה. 

ב-29 במרץ 1916 קיבל אלכסיי ברוסילוב פיקוד על החזית, ופתח במה שנודע לימים כ"מתקפת ברוסילוב", שהייתה הצלחה מסחררת, אולם נבלמה בקרב קובל. החזית המשיכה להילחם בקרבות החזית המזרחית, ופורקה ב-1918 עם סיום המלחמה.

==סדר כוחות==
* הארמייה השלישית
* הארמייה החמישית
* הארמייה השמינית
* הארמייה הרביעית
* הארמייה התשיעית
* הארמייה השביעית 
* הארמייה ה-11
* הארמייה המיוחדת
* הארמייה הראשונה

==מפקדים==
* גנרל חיל הרגלים ניקולאי איוואנוב (19 ביולי 1914 – 17 במרץ 1916)
* גנרל חיל הפרשים אלכסיי ברוסילוב (29 במרץ 1916 – 21 במרץ 1917)
* לוטננט גנרל אלכסיי גוטור (21 במרץ 1917 – 10 ביולי 1917)
* גנרל חיל הרגלים לאוור קורנילוב (10 ביולי 1917 – 18 ביולי 1917)
* לוטננט גנרל פיוטר בלוייב (18 ביולי 1917 – 31 ביולי 1917)
* לוטננט גנרל אנטון דניקין (31 ביולי 1917 – 29 באוגוסט 1917)
* לוטננט גנרל פיודור אוגורודניקוב (29 באוגוסט 1917 – 9 בספטמבר 1917)
* לוטננט גנרל ניקולאי וולודצ'נקו (9 בספטמבר 1917 – 24 בנובמבר 1917)
* לוטננט גנרל ניקולאי סטוגוב (24 בנובמבר 1917 – עד הפירוק)

קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
החזית הצפונית (האימפריה הרוסית)

תמונה מתחילת [[1917 של מפקדי החזית הצפונית]]
החזית הצפונית (ברוסית: Северный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.

==היסטוריה==
החזית הוקמה במהלך מלחמת העולם הראשונה בשנת 1915, ולמפקדה מונה ניקולאי רוזקי. החזית הוקמה כאשר החליט הסטאבקה לפרק את החזית הצפון-מערבית לשתי חזיתות נפרדות, החזית הצפונית והחזית המערבית. החזית השתתפה במתקפת קרנסקי, אולם בפועל, פחות מחצי מהכוח הלוחם שלה השתתף בלחימה. השאר פשוט סירבו לתקוף. הייתה זו אחת הסיבות לכישלון המתקפה. החזית פורקה יחד עם כל צבא האימפריה ב-1918.

==סדר כוחות==
* הארמייה החמישית
* הארמייה השישית
* הארמייה ה-12
* הארמייה הראשונה

==מפקדים==
* גנרל חיל הרגלים ניקולאי רוזקי (18 באוגוסט 1915 - 6 בדצמבר 1915)
* גנרל חיל הרגלים פאבל פלווה (6 בדצמבר 1915 - 6 בפברואר 1916)
* גנרל חיל הרגלים אלכסיי קורופטקין (6 בפברואר 1916 - 22 ביולי 1916)
* גנרל חיל הרגלים ניקולאי רוזקי (22 ביולי 1916 - 25 באפריל 1917)
* גנרל חיל הפרשים אברם דרגומירוב (25 באפריל 1917 - 1 ביולי 1917)
* גנרל חיל הרגלים ולדיסלב קלמבובסקי (1 ביולי 1917 - 28 באוגוסט 1917)
* גנרל מאיור מיכאיל בונץ'-ברוייביץ' (28 באוגוסט 1917 - 9 בספטמבר 1917)
* גנרל חיל הרגלים ולדימיר צ'רמיסוב (9 בספטמבר 1917 - עד הפירוק)
קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
החזית המערבית (האימפריה הרוסית)

החזית המערבית (ברוסית: Западный фронт) של צבא האימפריה הרוסית, הייתה חזית רוסית שפעלה במלחמת העולם הראשונה.

==היסטוריה==
החזית הוקמה במהלך מלחמת העולם הראשונה בשנת 1915, ולמפקדה מונה מיכאיל אלכסייב. החזית הוקמה כאשר החליט הסטאבקה לפרק את החזית הצפון-מערבית לשתי חזיתות נפרדות, החזית המערבית והחזית הצפונית. החזית השתתפה בקרבות רבים עד שפורקה יחד עם כל צבא האימפריה ב-1918.

==סדר כוחות==
* הארמייה הראשונה
* הארמייה השנייה
* הארמייה השלישית
* הארמייה הרביעית
* הארמייה העשירית
* הארמייה המיוחדת

==מפקדים==
* גנרל חיל הרגלים מיכאיל אלכסייב (4 באוגוסט 1914 - 18 באוגוסט 1915)
* גנרל חיל הרגלים אלכסיי אברט (18 באוגוסט 1915 - 11 במרץ 1917)
* גנרל חיל הרגלים ולדימיר סמירנוב (11 במרץ 1917 - 31 במרץ 1917)
* גנרל חיל הפרשים וסילי גורקו (31 במרץ 1917 - 23 במאי 1917)
* לוטננט גנרל אנטון דניקין (23 במאי 1917 - 30 ביולי 1917)
* לוטננט גנרל פיוטר לומנובסקי (30 ביולי 1917 - 5 באוגוסט 1917)
* גנרל חיל הרגלים פיוטר בלוייב (5 באוגוסט 1917 - עד הפירוק)
קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
החזית הרומנית (האימפריה הרוסית)

החזית הרומנית (ברוסית: Румынский фронт) של צבא האימפריה הרוסית, הייתה חזית רוסית שפעלה במלחמת העולם הראשונה.

==היסטוריה==
החזית הוקמה במהלך מלחמת העולם הראשונה בשנת 1916, ולמפקדה מונה ולדימיר זכארוב. החזית הוקמה על בסיס המטה של ארמיית הדנובה. מטרתה של הארמייה הייתה לסייע לממלכת רומניה, בעלת בריתה של רוסיה, במלחמתה כנגד מעצמות המרכז. דה פקטו, מפקד החזית היה פרדיננד הראשון, מלך רומניה, אולם בפועל מפקדיה היו קצינים רוסיים שמונו בידי הסטאבקה. החזית כללה בתחילה רק יחידות רוסיות, אולם בהמשך סופחו אליה גם שתי ארמיות רומניות. בשנת 1918, בעקבות המהפכה הרוסית, התפוררה החזית, ורוב חייליה נמלטו אל הרפובליקה הדמוקרטית המולדובנית, או אל הרפובליקה העממית של אוקראינה.

==סדר כוחות==
* הארמייה הרביעית הרוסית
* הארמייה השישית הרוסית
* הארמייה התשיעית הרוסית
* הארמייה הראשונה הרומנית
* הארמייה השנייה הרומנית
* הארמייה השמינית הרוסית

==מפקדים==
* גנרל חיל הפרשים ולדימיר זכארוב (12 בדצמבר 1916 - 1 באפריל 1917)
* גנרל חיל הרגלים דמיטרי שצ'רבצ'וב (1 באפריל 1917 - 25 במרץ 1918)

קטגוריה:חזיתות האימפריה הרוסית במלחמת העולם הראשונה
קטגוריה:החזית המזרחית במלחמת העולם הראשונה
קטגוריה:רומניה במלחמת העולם הראשונה